Επίθεση από άγνωστα άτομα δέχθηκαν λίγο πριν από τις 17:00, άνδρες της ομάδας ΔΙΑΣ έξω από το Οικονομικό Πανεπιστήμιο Αθηνών. Σύμφωνα με την Αστυνομία, δύο μηχανές με άνδρες της ομάδας ΔΙΑΣ έσπευσαν στο σημείο, έπειτα από κλήση πολίτη για την παρουσία ύποπτου ατόμου στην οδό Πατησίων. Μόλις έφτασαν στο σημείο, άγνωστοι που κρατούσαν καδρόνια στα χέρια βγήκαν από την πρώην ΑΣΟΕΕ και χτύπησαν ελαφρά δύο αστυνομικούς.

Η αστυνομία διενεργεί έρευνες για τον εντοπισμό και τη σύλληψη των δραστών.

Πηγή: ΑΠΕ-ΜΠΕ